信弦弟栽菊八十本皆远购异种夏旱课山童溉灌甚勤菊成以事北上座客分散其花皆尽殆无一枝对庭下菊因怀信弦
陶公卧柴桑，栽菊满庭牖。岂以篱下花，易此粟五斗。浮名累物役，微禄滋多口。势去通侯冷，时来故人厚。以兹石隐流，圭组惟掉首。郁郁拒霜姿，宁与朝荣偶。独酌坐素秋，清樽庶无负。
主题：怀人
情感：哀伤